Liderul PSD Liviu Dragnea acuză că multinaţionalele finanţează mişcările de stradă şi asociaţiile care protestează faţă de măsurile Guvernului, îndemnându-şi angajaţii să iasă la protest, întrucât au anumite interese economice.

FOTO: INQUAM PHOTOS - Octav Ganea

CITEȘTE ȘI: Protestele românilor, un exemplu pentru alte țări - interviu cu analistul Paul Lendvai

„Multinaţionalele finanţează #rezist, finanţează aceste mişcări şi îndeamnă angajaţii să meargă la proteste. Acum e mai slabă mişcarea asta, s-au mai potolit”, a declarat Liviu Dragnea marţi seară la Antena 3.

Liderul PSD a adăugat că aceste companii au anumite interese economice.

„Companiile nu au ideologii politice, au interese economice. Şi atunci când aceste interese lovesc instituţiile statului român, nu putem să nu intervenim. Nu voi înceta să încerc ca românii să fie beneficiarii finali ai bogăţiilor pe care le are această ţară. Orice om cu o poziţie în statul român trebuie să gândească în acest fel”, a mai spus Dragnea.